VS001015
Datum: 1995-08-06T02:00:00.000+02:00
datum_sodbe_i_stopnje: 1999-12-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 9500000 SIT
opombe: II Ips 423/2001. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Študentka.

## Škodni dogodek

Kot sopotnica je bila poškodovana v prometni nesreči.

## Poškodba

Zdrobljeni prelom desne stegnenice, lažji pretres možganov, prelom baze 4. in 5. dlančnice leve roke, prelom zobnega odrastka zgornje in spodnje čeljusti s prelomom krone 3. in 4. zoba desno zgoraj, izpahom 2. sekalca levo in desno v zgornji čeljusti, delnim izpahom obeh prvih zgornjih sekalcev, raztrganino leve podlahti ter majhne povrhnje ranice po obrazu in odrgnine na spodnjih okončinah.

## Telesne bolečine

3500000 SIT Samo hude so trajale skupaj 4 tedne.

#### Hospitalizacija

2-krat operacija desne stegnenice.

#### Ambulantno zdravljenje

Odstranitev zob.

#### Rehabilitacija

124 dni fizioterapija.

#### Nevšečnosti med zdravljenjem

Infuzija, injekcije proti strjevanju krvi in analgetiki; zaradi poškodbe spodnje čeljusti in odstranitve zob je morala 138 dni uživati tekočo hrano; 50-krat RTG; 4 tedne mavec na levi roki; bolniški staž 2 leti; 143 dni podpazdušne bergle; dve komolčni bergli 1 leto in ena bergla 4 mesece.

## Strah

500000 SIT Ko se je prebudila iz nezavesti, je občutila življenjsko ogroženost, kasneje pa intenziven strah za izid zdravljenja "v smislu restitucije gibalnih sposobnosti", pa tudi strah pred skaženostjo.

## Zmanjšanje življenjske aktivnosti

4200000 SIT Tožnica je zaradi posledic poškodbe tako prizadeta, da težko hodi po stopnicah, ne more hoditi ali stati dalj časa, opustila je številne športne aktivnosti, izguba samozavesti pa ima za posledico tudi psihične težave.

## Skaženost

1300000 SIT Zaradi poškodbe je tožnici nastalo udrtje levega lica zaradi preloma in premika zobnega grebena na zgornji čeljusti, izgubila pa je tudi 7 prednjih zob, kar je po izvedenskem mnenju povzročilo "odpor vzbujajočo spremembo na obrazu, ki jo je le deloma mogoče zakriti s snemno protezo". Tožničina desna noga je krajša, na njej je vidna brazgotina, ki poteka po zunanji strani stegna, njena hoja je šepajoča in pozibavajoča.

---

ZOR člen 200, 203